Uvsnūra ieplaka

Uvsnūra ieplaka (, ) ir tektonisks pazeminājums Centrālāzijā, Lielo Ezeru ieplakas ziemeļu daļa. Administratīvi ietilpst Mongolijas Uvsnūra aimakā un Krievijas Tivas Republikā. Atrodas starp Altaja kalnu Turgenūla masīvu rietumos, Tannuolas grēdu ziemeļos un Sajānu Horumnugtaigu un Sengiļenu austrumos. Dienvidos relatīvi zemākā Hanhuha grēda Uvsnūra ieplaku atdala no pārējās Lielo Ezeru ieplakas. 

Ieplaka stiepjas apmēram  garumā austrumu—rietumu virzienā, tās platums līdz 125 km. Ieplakas centrālais elements ir Uvsnūra beznoteces sālsezers, kurā ieplūst vairākas upes, lielākā no kurām ir 568 km garā Tesa. Citi lielāki ieplakas ezeri ir Torehols un Bajannūrs. Ainavā dominē sausa stepe, bet daļu teritorijas austrumos aizņem Būrugdelīna un Altanelsa smiltāji.

 UNESCO Pasaules mantojums 
Uvsnūra ieplaka ir vistālāk ziemeļos esošā Centrālāzijas beznoteces ieplaka; šeit sastopas smilšu tuksneši un tundras zona, kas rada unikālu ekosistēmu. Uvsnūra ieplakas daļas 2003. gadā iekļauta UNESCO Pasaules mantojuma sarakstā. Pasaules mantojuma objekts sastāv no vairākām zonām:Uvs Nuur Basin
 Mongolijā:
 Uvsnūra īpaši aizsargājamā zona (424 298 ha),Увс нуурын дархан цаазат газар
 Cagānšuvūta īpaši aizsargājamā zona (23 170 ha),Цагаан шувуутын дархан цаазат газар
 Turgenūla īpaši aizsargājamā zona (116 831 ha),Түргэн уулын дархан цаазат газар
 Altanelsa īpaši aizsargājamā zona (148 246 ha),Алтан элсний ДЦГ
 Tesas upes dabas rezervāts (97 688,5 ha),Тэсийн голын байгалийн нөөц газар
 Krievija (Ubsunura ieplakas dabas rezervāts):Кластеры заповедника «Убсунурская котловина».
 Monguntaiga (1589 ha),
 Ubsunurs (4490 ha),
 Orokušinā (28 750 ha),
 Ariskannigs (15 000 ha),
 Jamāligs (800 ha),
 Cugērelss (4900 ha),
 Ulars (18 000 ha).

 Atsauces 

 Ārējās saites 

Kategorija:Mongolijas zemienes
Kategorija:Krievijas zemienes